Aquaman (film)

Aquaman () 2018-yilda ekranlarga chiqqan, DC Comics nashriyotidagi Aquaman qahramoniga asoslangan superqahramonlar haqidagi film boʻlib, Warner Bros. Pictures tarafidan tarqatilgan. Kartina DC Kengaytirilgan Koinotining (DCKK) oltinchi toʻliq hajmli filmi hisoblanadi. Film rejissori James Wan boʻlib, bosh rollarni Jason Momoa, Amber Heard, Patrick Wilson, Dolph Lundgren va Nicole Kidman kabi film yulduzlari jonlantirishgan.

Aquaman filmi premyerasi Empire, Leicester maydonida 26-noyabr 2018-yilda, Amerika Qoʻshma Shtatlarida 21-dekabr 2018-yilda va Oʻzbekistonda 27-dekabr 2018-yilda boʻlib oʻtdi va film teatrlarda RealD 3D, Dolby Cinema va IMAX 3D formatlarida namoyish qilindi. Film mablagʻi $160–200 millionni tashkil etib, kartina dunyo boʻylab $1.147 milliard daromad koʻrishga muvaffaq boʻldi va 2018-yilning beshinchi eng yuqori daromadli filmi, dunyo miqyosida esa 20chi eng yuqori daromadli film boʻldi.

 Syujeti 
Arthur Curry / Aquaman —  Atlanna ismli ayolning oʻgʻli va dengiz chirogʻidagi ishchi. U yoshligida allaqachon ajoyib kuch va tezlik, suv ostida nafas olish va baliq bilan aloqa qilish qobiliyati bor ekanligini sezgan edi. Oʻlimi oldidan Atlanna oʻgʻlini surgunlikdagi Atlantis malikasi ekanligini aytgan va erta yoki kech, albatta, Arthurning yetti dengizni boshqarishini vaʼda qilgan. Otasi unga kerakli maʼlumotni berdi va unga Aquaman boʻlishiga imkon beradi. U oʻgay ukasi  Orm Marius bilan jang qiladi va dastlab unga yengiladi. Orm dengizda katta qoʻshin toʻplab, quruqlikni yoʻq qilish niyatida edi. Keyinchalik Arthur oltin nayzani qoʻlga kiritadi va oʻgay ukasining quruqlikni yakson qilish gʻoyasini puchga chiqaradi.

 Rollarda 
 Jason Momoa roli Arthur Curry / Aquaman
 Amber Heard roli Mera
 Patrick Wilson roli Orm Marius / Ocean Master
 Willem Dafoe roli Nuidis Vulko
 Yahya Abdul-Mateen II roli David Hyde / Qora Manta
 Temuera Morrison roli Thomas Curry
 Dolph Lundgren roli Nereus
 Nicole Kidman roli Atlanna
 Ludi Lin roli Murk
 Michael Beach roli Jesse Kane

 Manbalar 

 Havolalar 



Turkum:2018-yil filmlari
Turkum:DC Kengaytirilgan Koinoti filmlari
Turkum:Warner Bros. filmlari
Turkum:AQSh filmlari
Turkum:Superqahramonlar haqidagi AQSh filmlari
Turkum:Ingliz tilidagi filmlar
Turkum:Coming-of-age janridagi filmlar
Turkum:Intiqom haqidagi filmlar
Turkum:AQSh fentezi filmlari
Turkum:AQSh sarguzasht filmlari
Turkum:Suv parilari haqidagi filmlar